# Az Európai Unió C 14A/2023

| | ISSN 1977-0979 |
| --- | --- |
| Az Európai Unió
  Hivatalos Lapja | C 14A |
| | |
| Magyar nyelvű kiadás | Tájékoztatások és közlemények | 66. évfolyam2023. január 16. |

ISSN 1977-0979

Az Európai Unió

Hivatalos Lapja

C 14A

Magyar nyelvű kiadás

Tájékoztatások és közlemények

66. évfolyam2023. január 16.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Törvényszék |
| 2023/C 14 A/01 | Pályázati felhívás | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Törvényszék

2023/C 14 A/01

Pályázati felhívás

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Törvényszék

| 2023.1.16. | HU | Az Európai Unió Hivatalos Lapja | CA 14/1 |
| --- | --- | --- | --- |

2023.1.16.

HU

Az Európai Unió Hivatalos Lapja

CA 14/1

---

PÁLYÁZATI FELHÍVÁS

(2023/C 14 A/01)

A Törvényszék az Európai Unió Bíróságát alkotó két igazságszolgáltatási fórum egyike. Feladata többek között az, hogy felülvizsgálja az Európai Unió intézményei és szervei jogi aktusainak jogszerűségét. Ebből eredően a Törvényszék elé kerülő peres ügyek tükrözik ezen intézmények és szervek tevékenységeit. Ezenkívül javaslat irányul arra, hogy a Törvényszék hatásköreit egyes konkrét ügycsoportokban terjesszék ki az Európai Unió működéséről szóló szerződés 267. cikke alapján benyújtott előzetes döntéshozatal iránti kérelmekre is.

A Törvényszék az Európai Unió működéséről szóló szerződés 254. cikkének negyedik bekezdése, valamint a Törvényszék eljárási szabályzatának 32. cikke alapján hamarosan kinevezi következő hivatalvezetőjét.

E kinevezés a – lehetőség szerint 2023. május 1-jén való – hivatalba lépéstől számított hat évre fog szólni.

I.   A FELADATOK JELLEGE

A hivatalvezető – a Törvényszék elnökének felügyelete alatt – felelős valamennyi dokumentum átvételéért, megküldéséért és megőrzéséért, valamint a kézbesítéseknek a Törvényszék eljárási szabályzatában előírtak szerinti teljesítéséért.

A hivatalvezető segíti a Törvényszék tagjait valamennyi hivatali feladatuk ellátásában.

A hivatalvezető őrzi a pecséteket, és ő felel az irattárért. Gondozza a Törvényszék kiadványait és különösen a Határozatok Tárát, továbbá gondoskodik a Törvényszékkel kapcsolatos dokumentumok internetes terjesztéséről.

A hivatalvezető – a Törvényszék elnökének felügyelete alatt – felelős a Törvényszék igazgatásáért, pénzügyeiért és számviteléért; ebben a tevékenységében az Európai Unió Bíróságának szervezeti egységei segítik.

A hivatalvezető nagyjából 70 tisztviselőből és alkalmazottból álló szervezeti egységért felelős. A feladatai bizonyított vezetői képességeket igényelnek, amelyeket az e területen szerzett releváns tapasztalatok igazolnak.

II.   A PÁLYÁZATOK BENYÚJTÁSA

Felhívjuk az érdeklődőket, hogy pályázatukat motivációs levélben nyújtsák be, ahhoz részletes önéletrajzot mellékelve, amely minden információt tartalmaz többek között a következőkről:

| — | a pályázó állampolgársága, |
| --- | --- |

—

a pályázó állampolgársága,

| — | a pályázó által a jog területén, adott esetben pedig egyéb területeken szerzett egyetemi végzettségek, |
| --- | --- |

—

a pályázó által a jog területén, adott esetben pedig egyéb területeken szerzett egyetemi végzettségek,

| — | a pályázó nyelvismerete, különösen pedig a francia és az angol nyelvben való jártassága, |
| --- | --- |

—

a pályázó nyelvismerete, különösen pedig a francia és az angol nyelvben való jártassága,

| — | a pályázó jelenlegi és korábbi szakmai tevékenységei, amelyek lehetőleg legalább tizenöt évnyi releváns tapasztalatot jelentenek, valamint |
| --- | --- |

—

a pályázó jelenlegi és korábbi szakmai tevékenységei, amelyek lehetőleg legalább tizenöt évnyi releváns tapasztalatot jelentenek, valamint

| — | bármely egyéb igazságszolgáltatási és nemzetközi tapasztalat. |
| --- | --- |

—

bármely egyéb igazságszolgáltatási és nemzetközi tapasztalat.

A fenti álláshelyre vonatkozó pályázatokat legkésőbb 2023. február 15-ig, kizárólag elektronikus levélben kell benyújtani a Törvényszék elnökének titkárságára, a Secretariat_President-Tribunal@curia.europa.eu e-mail címre.

A pályázatokat kiválasztási bizottság fogja megvizsgálni. Azokat a pályázókat, akik az önéletrajzuk és a motivációs levelük elemzése alapján túljutottak az előválogatáson, felvételi beszélgetésre fogják hívni.

A felvételi beszélgetéseket követően a kiválasztási bizottság jegyzéket állít össze azokról a pályázókról, akiket alkalmasnak ítél a hivatalvezetői feladatok ellátására. E jegyzéket a Törvényszék elé terjesztik annak érdekében, hogy a Törvényszék az eljárási szabályzata 32. cikkének (1) bekezdése alapján kinevezze a hivatalvezetőt.

NB.: Az Ön személyes adatainak kezelését – amelyre annak értékelése céljából van szükség, hogy Ön alkalmas-e a hivatalvezetői állásra – az (EU) 2018/1725 európai parlamenti és tanácsi rendelet (1) szabályozza. Az Ön adataihoz kizárólag a pályázatának feldolgozásában részt vevő személyek, vagyis a Törvényszék bírái, valamint az elnök és az őt segítő személyek férhetnek hozzá. Az Ön adatainak védelmével kapcsolatos tájékoztatásért kérjük, forduljon az adatkezelőhöz (Secretariat_President-Tribunal@curia.europa.eu) vagy az adatvédelmi tisztviselőhöz (Dataprotectionofficer@curia.europa.eu).

---

(1)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---